Setlhopha se se laolang sa mo lekgolong la ntlha la dingwaga se ne se kgothatsa Bakeresete botlhe, go akaretsa le banna ba ba neng ba eteletse diphuthego pele. Se ne sa romela moaposetoloi Petere le Johane gore ba ye go rapelela Bakeresete ba basha gore ba amogele moya o o boitshepo. (Dit. 8:5, 14-17) Ruri Filipo le Bakeresete bano ba basha ba ile ba kgothadiwa ke go itse gore setlhopha se se laolang se ba eme nokeng! Gompieno, Setlhopha se se Laolang sa Basupi ba ga Jehofa se kgothatsa Bakeresete botlhe mo lefatsheng go akaretsa le maloko a lelapa la Bethele le bakaulengwe le bokgaitsadi ba ba mo tirelong e e kgethegileng ya nako e e tletseng. Fela jaaka Bakeresete ba mo lekgolong la ntlha la dingwaga, le rona re itumelela kgothatso ya Setlhopha se se Laolang! Mo godimo ga moo, ka 2015 Setlhopha se se Laolang se ne sa golola boroutšhara jwa setlhogo se se reng, Boela Kwa go Jehofa, mme boroutšhara jono bo ile jwa kgothatsa batho ba le bantsi. w18.04 19 ¶18-20